L 135/60
SL
Uradni list Evropske unije
23.5.2023
(14) doda se naslednja točka 66.B.135: „66.B.135 Postopek za odobritev multimedijskih usposabljanj Pristojni organ pri odobritvi tečajev, vključno z multimedijskimi usposabljanji, ki se izvajajo v fizičnem ali virtualnem okolju ali v obeh, preveri, da sta osnovno usposabljanje za zrakoplov in usposabljanje za tip zrakoplova skladna z Dodatkom I oziroma Dodatkom III.
Postopek odobritve vključuje načela in merila iz Dodatka IX.“; (15) točka 66.B.200 se spremeni: (a) točki (c) in (d) se nadomestita z naslednjim: „(c) Izpiti iz osnovnega usposabljanja upoštevajo standard, opredeljen v dodatkih I in II ali v dodatkih VII in VIII, kot je ustrezno.
Za potrditev zaključka izpitov iz osnovnega usposabljanja se uporabi potrdilo o priznanju (obrazec EASA 148b) iz Dodatka III k Prilogi IV (Del 147).
(d) Izpiti iz usposabljanja za tip zrakoplova in ovrednotenja za tip zrakoplova upoštevajo standard, opredeljen v Dodatku III.
Za potrditev zaključka usposabljanja za tip zrakoplova in ovrednotenj za tip zrakoplova se uporabi potrdilo o priznanju (obrazec EASA 149b) iz Dodatka III k Prilogi IV (Del 147).“; (b) točka (g) se nadomesti z naslednjim: „(g) Poleg specifične dokumentacije, potrebne za ovrednotenja za tip, sme biti kandidatu med ovrednotenjem na voljo samo izpitna pola.“; (16) v Poddelu E se prvi stavek nadomesti z naslednjim: „Ta poddel zagotavlja postopke za odobritev kreditnih točk za opravljene izpite iz točke 66.A.25(d).“; (17) v točki 66.B.400 se doda naslednja točka (d): „(d) Če se prosilec sklicuje na poročilo o kreditnih točkah za opravljene izpite, ki ga je odobril drug pristojni organ, organ za licenciranje obravnava tako poročilo o kreditnih točkah za opravljene izpite in se posvetuje z drugim organom glede uporabe tega poročila.“; (18) v točki 66.B.405(a) se drugi odstavek nadomesti z naslednjim: „V tej primerjavi se navede, ali je bila dokazana skladnost, ter vključijo utemeljitve za vsako izjavo in morebitni pogoji ali dodatni vidiki ali oboje.“; (19) Dodatek I se spremeni: (a) točka 2 se nadomesti z naslednjim:
„2.
Modularizacija Kvalifikacije za osnovne predmete za vsako kategorijo ali podkategorijo licence za vzdrževanje zrakoplova so v skladu z naslednjo matriko, v kateri so obravnavani predmeti označeni z ‚X‘, ‚n. r.‘ pa pomeni, da predmetni modul ni ne relevanten ne potreben.